Lawan n lmaɣreb tebedd-as i gma-s ɣef tebburt, teẓra ad d-taf deg uxxam, tessuter degsen ad ten-sensen, di tazwara Ɛicuca tugi acku mi id d-yesla Bu Yedmimen yeffeɣ-d ɣur-sen isekcem-iten s axxam. Cčan imensi,zzin-d i lkanun, hata Bu Yedmimen amectuḥ yessuter di yemma-s ad asen-d tawi tamacahut. Am akken yella lḥal, di tazwara tugi imir yettru almi teqbel. Tebda tḥekku-d tamacahut-is seg ass mi yufa baba-s afrux-nni di lexla, almi d ass mi i-as tessečč Ɛicuca timellalin n uzrem, dɣa tejbed-itent-id temmel-itent i gma-s Bu